১৯৮১ সালে জন্ম চন্ডীগড়ে।  
বাবা আন্তজার্তিক ক্রিকেটার যোগরাজ সিংহ ও মা শবনম সিংহ।

নিজে কোনও দিনও ক্রিকেটার হতে চাননি। কিন্তু বাবার চাপে পড়েই ব্যাট তুলে নেয় ছোট্ট যুবরাজ। দুরন্ত, ছটফটে যুবরাজের মানসিক জোর ছোট থেকেই বেশি।   
ছোটবেলাতেই বাবা মা-র বিচ্ছেদের সাক্ষী থেকেছেন যুবি। সে সময়েই নিজের সিদ্ধান্ত দেখানোর সাহস নিয়েছিলেন। মায়ের সঙ্গে থাকতে চান, স্পষ্ট ভাষায় জানিয়েছিল ছোট্ট যুবরাজ। 
কিন্তু বাবার সঙ্গে ক্রিকেট প্র্যাকটিসে বাধা পড়েনি। সঙ্গে চলত রোলার স্কেটিং এবং টেনিস। 

৯৭-৯৮ ডেবিউ ম্যাচ খেলেন যুবি। অনুর্ধ্ব উনিশের ছাড়পত্র পেয়ে যান পরের বছরেই। ২০০০ সালে ৩ অক্টোবর, দেশের হয়ে প্রথম ম্যাচ খেলেন তিনি। 
২০০২ সালে ইংল্যান্ডের বিরুদ্ধে মহম্মদ কাইফের সঙ্গে ১২১ রানের পার্টনারশিপ তাঁর জনপ্রিয়তার মাত্রা বাড়ায়। 

২০০৭ সালে ধোনি অধিনায়ক এবং যুবি সহ-অধিনায়ক হিসাবে নির্বাচিত হলেন। ওই বছরেই আইসিসি টি টোয়িন্টিতে স্টুয়ার্ট ব্রডের ছটি বলে ছ’টা ছয় হাঁকিয়ে রেকর্ড তৈরি করেন। 
২০১১-র বিশ্বকাপের আগেই অসুস্থ বোধ করেন যুবি। সেই সময়ে তাঁর ব্যক্তিগত ফিজিও তাঁকে টেস্ট করাতেও বলে। কিন্তু সেই কথা অগ্রাহ্য করে বিশ্বকাপে খেলেন তিনি। 

২০১১ বিশ্বকাপ পায় ধোনির ভারত। ম্যান অফ দ্য টুর্নামেন্ট হলেন যুবরাজ। আর তার পরেই সেই মর্মান্তিক খবর জানে গোটা পৃথিবী। মারণ রোগ ক্যান্সারে আক্রান্ত যুবরাজ সিং। 
 
 

কিন্তু এখানেই একই রকম আক্রমণাত্মক ছিলেন যুবি। চিকিৎসার জন্য ক্রিকেট পরিজন থেকে দূরে বিদেশে চলে যান। প্রতিনিয়ত নিজের সঙ্গে লড়াই করে শেষপর্যন্ত এক বছর কেমো থেরাপি চলার পরে তাঁকে ডিসচার্জ করা হয়। 
২০১২-র সেপ্টেম্বরে আবারও দেশের হয়ে মাঠে নামলেন যুবি। ২০১৬য় মডেল হ্যাজেল কিচের সঙ্গে বাধা পড়লেন বিবাহবন্ধনে। ক্রিকেটের পাশাপাশি ক্যান্সার আক্রান্ত ‘ইউউইক্যান’ নামে একটি সংস্থা চালান তিনি। যুবরাজ যোদ্ধার মতোই বেঁচেছেন। "যব তক বল্লা চলে তব তক ঠাঁট হ্যায়, অউর যহ বল্লা না চলে তব..." কী করে বাঁচতে হয়, দেশের প্রজন্মকে তা চোখে আঙুল দিয়ে দেখিয়ে দিয়েছেন ক্রিকেটের যুবরাজ।

যুবরাজের জন্মদিনে এবেলা.ইন-এর তরফ থেকে অনেক অনেক শুভেচ্ছা।